1994 թվականին, Չեչնիայի հանրապետության և Հյուսիսային Կովկասի սահմանամերձ տարածքներում սկսվեց քաղաքացիական պատերազմ Ռուսաստանի և չճանաչված Իչկերիայի Չեչենական Հանրապետության միջև, որը հայտնի դարձավ Առաջին չեչենական պատերազմ անվանումով: Այդ պատերազմը և դրան հաջորդող իրադարձությունները բնութագրվում են բնակչության, զինվորական և իրավապահ համակարգի անձնակազմի մեծաքանակ զոհերով, Չեչնիայում ոչ չեչեն ազգաբնակչության էթնիկ մաքրումներով և այլն: Այն իր շարունակությունն ստացավ 1999 թվականին սկիզբ առած` Երկրորդ չեչենական պատերազմով, որոնք ուղեկցվում էին բազմաթիվ ահաբեկչական գործողություններով և չէին դադարում նաև հետագայում (2002թ-ին` մոսկովյան Դուբրովկայում, 2004թ-ին` Բեսլանում և այլն):